Nissan tilbyder Ariya leasing til under 2.800 kr.

Nissan har lanceret et leasingtilbud på elbilen Nissan Ariya med 63 kWh-batteri og 22 kW-oplader. Ariya er i forvejen nedsat ganske betragteligt hvis du skulle ville købe den, men nu kommer altså også et tilbud på leasing til en ganske imponerende pris; tilbuddet omfatter metallak og har en månedlig ydelse fra 2.765 kr. med en udbetaling på 14.995 kr. Leasingaftalen strækker sig over 36 måneder med en minimumsperiode på 12 måneder, og den samlede betaling beløber sig til 114.535 kr. for hele perioden.

Først til mølle

Tilbuddet gælder kun 150 biler og følger først-til-mølle-princippet. Det omfatter alene 63 kWh-varianten, som har en rækkevidde på op til cirka 403 km (WLTP) og leverer 217 hk (160 kW) med forhjulstræk. Der er forskellige udstyrsversioner og mulighed for at vælge mellem forskellige kilometertal.

Kampagnen gælder frem til den 30. april 2025 eller så længe lager haves. Nissan henviser til deres officielle brochure, som snart opdateres med yderligere detaljer om vilkår og specifikationer.

Nissan tilbyder Ariya leasing til under 2.800 kr.